கோவை, ஆர்.எஸ்.புரத்தில் மருந்துக்கடை நடத்தி வருபவர் தன்ராஜ் (40). இவர் தொழில் விஷயமாக கோவையைச் சேர்ந்த தனியார் நிதி நிறுவன அதிபரிடம் ரூ. 22 லட்சம் கடன் பெற்றுள்ளார். இந்தக் கடனை 10 நாள்களில் திருப்பிச் செலுத்துவதாக உறுதியளித்திருந்தார். ஆனால் குறிப்பிட்ட நாளில் தன்ராஜ் பணத்தை செலுத்தவில்லை. மேலும், கடனைச் செலுத்த கால அவகாசம் கேட்டுள்ளார். இதனால் ஆத்திரமடைந்த நிதி நிறுவன ஊழியர்கள் 3 பேர் தன்ராஜ் வீட்டுக்கு பிப்ரவரி 7-ஆம் தேதி இரவு வந்துள்ளனர். பின்னர் அவரை வெளியே அழைத்து காரில் கடத்திச் சென்றனர்.